**Setea noastră de iubire**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Setea noastră de iubire

Mi-e dor de serile poznașe,

Când amânam să adormim,

De dezmierdările gingașe

De pofta noastră să glumim.

Nu am sperat, dar s-a întâmplat,

Să strâng-n brațe o copilă,

N-aș zice de vârstă neapărat

Ci de firea ei facilă.

Ne răsfățam cu bucurie,

Te dăruiai mai mult, mereu,

Visam atunci doar la familie

Nu la iubire... ca trofeu.

Credeam în viața nesfârșită,

Tănjeam să am ce mi-am dorit,

Prindeam în clipa dăruită

Îmbrățișări ce mi-au lipsit.

Știam că timpul lasă urme,

Nu speram la fericire,

Mă rog la viață să nu curme

Setea noastră de iubire.

Autor: Gabriel Stănciulescu